SET ปิดพุ่ง 21 จุด รับแรงซื้อกลับกลุ่มค้าปลีก-คลายกังวลเงินเฟ้อ
SET ปิดพุ่ง 21 จุด รับแรงซื้อกลับกลุ่มค้าปลีก-คลายกังวลเงินเฟ้อ หลังราคาน้ำมันดิบปรับตัวลง ให้แนวรับไว้ที่ 1,550 จุด และแนวต้าน 1,570 จุด  
SET ปิดพุ่ง 21 จุด รับแรงซื้อกลับกลุ่มค้าปลีก-คลายกังวลเงินเฟ้อ หลังราคาน้ำมันดิบปรับตัวลง
7 ก.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้รีบาวด์ทางเทคนิคสอดคล้องกับตลาดหุ้นอื่นในภูมิภาคเอเชีย หลังจากปรับตัวลงแรงจากปัญหาเศรษฐกิจถดถอย (recession) เนื่องจากนักลงทุนผ่อนคลายในเรื่องของเงินเฟ้อลงมาบ้าง จากราคาน้ำมันดิบที่ปรับตัวลงมา และมีแรงซื้อเข้ามาในหุ้นกลุ่มค้าปลีก เช่น CPALL, CPN เข้ามาหนุนตลาดด้วย
สำหรับแนวโน้มวันพรุ่งนี้คาดว่า ตลาดฯ น่าจะแกว่งตัวออกด้านข้าง และน่าจะสามารถยืนเหนือระดับ 1,550 จุด ได้ ให้แนวรับไว้ที่ 1,550 จุด และแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 3,033.07 ล้านบาท ปิดที่ 64.00 บาท เพิ่มขึ้น 2.00 บาท
PTTEP มูลค่าการซื้อขาย 2,866.74 ล้านบาท ปิดที่ 156.50 บาท เพิ่มขึ้น 1.00 บาท
KBANK มูลค่าการซื้อขาย 2,675.50 ล้านบาท ปิดที่ 146.00 บาท ลดลง 1.50 บาท
PTT มูลค่าการซื้อขาย 2,530.91 ล้านบาท ปิดที่ 34.75 บาท เพิ่มขึ้น 0.75 บาท
SCB มูลค่าการซื้อขาย 2,009.52 ล้านบาท ปิดที่ 99.00 บาท ลดลง 1.00 บาท